Ǹtondôbə a nə ǹkúkúmá, sí é sáná ai miǹtag, kíníŋ áswé ésə̄ é tāāg ! 2Zigili díbi ai miǹkúd byâbomán nyé á nyɔ́l, sósōō ai tə́tə̄lə́ bí nə eta étɔá ńkúkúmá dzíé. 3Ndóan yawulu nyé ósū, yakə yamin bəlúman bóé ńkɔ́dɔ̄ná. 4Fɛlə́fɛs dzíé yâfyɛ sí ndon; sí é ngāyén ě ngafodoban; 5Miǹkǒl mí nganyámi anə́ ékɔ̄ bɔ̄ŋ, á mís mə́ Ńtondôbə, ósū Ńtī yǎ sí ésə. 6Yób láyēdan sósōō wōē, ńdɔ̄ fə məyɔŋ mə́sə mə́ ngáyén dúmá díé.